Diari Oficial de la Generalitat Valenciana


Sumari del DOGV 3038, del 18-07-1997 (1997/1865)

Bases que han de regir la convocatòria per a proveir en propietat una plaça d'enginyer tècnic industrial de trànsit (a temps parcial).
--------------------------------------------------------------------------------------------------------------------------------------

### Dades del document

Número de DOGV
:   3038

Data del DOGV
:   18-07-1997

Secció del DOGV
:   AUTORITATS I PERSONAL - NOMENAMENTS, CESSAMENTS, SITUACIONS I INCIDÈNCIES

Número del document
:   1997/1865


Data del document
:   12-06-1997

Organisme emissor
:   Ajuntament de València

Tipus de document
:   Anunci

Descriptors 

:   * València
    * concurs administratiu
    * administració local
    * enginyer

L'Ajuntament de València, en la sessió plenària del dia 29 de novembre de 1996, va aprovar les següents:  
Bases que han de regir la convocatòria per a proveir amb caràcter laboral fix, una plaça d'enginyer tècnic industrial de trànsit (a temps parcial).  
L'objecte d'aquestes bases, aprovades pel Ple de la corporació el dia 29 de novembre de 1996, és la provisió, per contractació laboral fixa, d'una plaça d'enginyer tècnic industrial de trànsit, grup B de titulació.  
Les condicions de treball es regiran pel contracte individual que es formalitze i la jornada de treball serà a temps parcial; tot això sense perjudici d'una possible modificació en les condicions, de conformitat amb l'estatut dels treballadors.  
El procediment selectiu serà el d'oposició lliure.  
Normes generals  
Primera. Nombre màxim de places que cal proveir  
El tribunal no pot declarar que ha superat el procés selectiu un nombre d'aspirants superior al de places convocades.  
Segona. Requisits dels aspirants  
Per a ser admesos a aquest procés selectiu per a l'accés a la funció pública local, caldrà:  
a) Posseir la nacionalitat espanyola o, d'acord amb el que estableix la Llei 17/1993, de 23 de desembre, sobre l'accés a determinats sectors de la funció pública dels nacionals de la resta d'estats membres de la Unió Europea, tindre la nacionalitat d'un país membre d'aquesta o la de qualsevol d'aquells estats als quals, en virtut de tractats internacionals realitzats per la Unió Europea i ratificats per Espanya, siga d'aplicació la lliure circulació de treballadors en els termes en què aquesta es troba definida en el Tractat Constitutiu de la Unió Europea.  
En cas que l'aspirant siga estranger, nacional d'algun dels estats no membres de la Unió Europea, serà d'aplicació el que disposa la base deu d'aquesta convocatòria.  
b) Tindre complits 18 anys i no excedir dels 55.  
c) Posseir el títol d'Enginyer Tècnic Industrial o equivalent, o en condicions d'obtindre'l en la data en què acabe el termini de presentació d'instàncies. En qualsevol cas, l'aspirant haurà d'aportar l'equivalència mitjançant la certificació expedida a l'efecte per l'administració competent en cada cas.  
d) Posseir la capacitat física i psíquica necessàries per a l'exercici de les funcions dels llocs de treball afectats.  
e) No haver sigut separat mitjançant expedient disciplinari del servei de qualsevol de les administracions o institucions públiques, ni trobar-se inhabilitat per a l'exercici de funcions públiques.  
Tercera. Forma i termini de presentació d'instàncies  
Les instàncies per a sol·licitar prendre part en aquesta convocatòria s'han de dirigir a l'alcaldessa presidenta de l'Ajuntament de València i s'han de presentar al Registre General d'Entrada d'aquest, o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú; es pot utilitzar la instància model que facilitarà l'oficina d'informació municipal, situada a la plaça de l'Ajuntament, número 1, planta baixa, durant un termini de 20 dies hàbils, a partir de l'endemà de la publicació de l'extracte d'aquesta convocatòria en el Boletín Oficial del Estado.  
A la instància caldrà acompanyar el resguard de l'ingrés bancari en el compte número 063-3101333478 de Bancaixa, efectuat directament o per transferència de l'import dels drets d'examen, que es fixen en 5.450 pessetes. Es podrà acompanyar, si s'escau, el resguard del gir postal o telegràfic del pagament, en el qual caldrà fer constar la convocatòria a què correspon l'ingrés.  
Els citats drets d'examen sols es tornaran als qui no siguen admesos al procediment selectiu per falta d'algun dels requisits exigits per a prendre-hi part.  
Quarta. Admissió dels aspirants  
Per a ser admesos a les proves selectives, serà suficient amb que els aspirants manifesten en les instàncies que compleixen totes i cadascuna de les condicions exigides, referides a la data d'expiració del termini de presentació d'instàncies i amb pagar el drets d'examen.  
Expirat aquest termini, en el termini d'un mes, ampliable en els supòsits que estableix la Llei 30/1992, per resolució es declararà aprovada la llista d'admesos i exclosos, la qual s'adoptarà tenint en compte el que han declarat els aspirants i sense perjudici del que determina la base deu. En aquesta resolució, que es publicarà en el Butlletí Oficial de la Província s'indicarà el termini de 10 dies perquè els aspirants exclosos n'esmenen les errades. Així mateix, en el dit termini els interessats podran presentar qualsevol reclamació pertinent.  
La publicació d'aquesta resolució serà determinant dels terminis a efectes de possibles impugnacions o recursos.  
Les errades de fet es podran esmenar en qualsevol moment, d'ofici o a petició de l'interessat.  
Si no es produeix cap reclamació, suggeriment o petició d'esmena, la resolució provisional esdevindrà definitiva automàticament. En un altre cas, resoltes les reclamacions i esmenes, es publicaran en el Butlletí Oficial de la Província o es notificaran individualment als directament afectats.  
Cinquena. Tribunal  
El tribunal per a aquesta selecció, estarà integrat pels següents membres, tots amb veu i vot:  
Presidenta titular: alcaldessa de la corporació.  
President suplent: regidor delegat de l'Àrea d'Administració General o membre de la corporació en qui delegue la presidenta titular.  
Secretari titular: el secretari general de la corporació.  
Secretari suplent: el funcionari amb habilitació de caràcter nacional, subescala secretaria, en qui delegue el secretari titular.  
Vocals:  
Titular: un regidor membre de la corporació designat a l'efecte amb titulació igual o superior a la requerida per a la plaça que es convoca.  
Suplent: un regidor membre de la corporació designat a l'efecte amb titulació igual o superior a la requerida per a la plaça que es convoca.  
Titular: un funcionari de carrera o contractat laboral fix d'aquesta corporació amb titulació igual o superior a la requerida per a la plaça que es convoca i corresponent a la mateixa àrea de coneixements.  
Suplent: un funcionari de carrera o contractat laboral fix d'aquesta corporació amb titulació igual o superior a la requerida per a la plaça que es convoca i corresponent a la mateixa àrea de coneixements.  
Titular: un funcionari de carrera d'aquesta corporació amb titulació igual o superior a la requerida per a la plaça que es convoca i corresponent a la mateixa àrea de coneixements.  
Suplent: un funcionari amb titulació igual o superior a la requerida per a la plaça que es convoca i corresponent a la mateixa àrea de coneixements.  
Titular: un funcionari de carrera o contractat laboral fix d'aquesta corporació, del grup A de titulació.  
Suplent: un funcionari de carrera o contractat laboral fix d'aquesta corporació, del grup A de titulació.  
Titular: Un funcionari de carrera o contractat laboral fix d'aquesta corporació, del grup A de titulació pertanyent a la mateixa àrea de coneixements.  
Suplent: un funcionari de carrera o contractat laboral fix d'aquesta corporació, del grup A de titulació pertanyent a la mateixa àrea de coneixements.  
Titular: Un representant de l'administració del Consell, designat per la Conselleria de Presidència amb titulació igual o superior a la requerida per a la plaça que es convoca i pertanyent a la mateixa àrea de coneixements.  
Suplent: un representant de l'administració del Consell, designat per la Conselleria de Presidència amb titulació igual o superior a la requerida per a la plaça que es convoca i pertanyent a la mateixa àrea de coneixements.  
Titular: un funcionari de carrera o contractat laboral fix d'aquesta corporació, membre d'alguna de les seccions sindicals representatives amb titulació igual o superior a la requerida per a la plaça que es convoca.  
Suplent: un funcionari de carrera o contractat laboral fix d'aquesta corporació, membre d'alguna de les seccions sindicals representatives amb titulació igual o superior a la requerida per a la plaça que es convoca.  
En cas d'absència del president titular o suplent, la presidència li correspondrà al vocal regidor.  
El nomenament com a membre d'aquest tribunal es farà públic, en el marc d'aquestes bases, per resolució de l'Alcaldia o acord de la Comissió de Govern, si ho tinguera delegat.  
El tribunal no podrà constituir-se ni actuar sense l'assistència almenys de la meitat dels membres, titulars o suplents indistintament.  
Als efectes del que disposa l'annex IV del Reial Decret 236/1988, de 4 de març, el tribunal que actua en aquesta prova selectiva té la categoria segona de les que s'hi recullen, tant pel que fa a les assistències dels membres del tribunal com la dels assessors i col·laboradors.  
Els membres del tribunal podran ser recusats pels aspirants de conformitat amb el que disposen els articles 28 i 29 de la Llei 30/1992.  
Setena. Calendari  
La data, l'hora i el lloc de realització del primer exercici de les proves selectives s'anunciarà en la publicació de la resolució per la qual s'aprove la llista d'admesos i exclosos a què es refereix la base cinquena anterior.  
Una vegada començades les proves selectives no serà obligatòria la publicació dels següents anuncis de realització de la resta d'exercicis en el Butlletí Oficial de la Província. El tribunal farà públics aquests anuncis en el tauler d'anuncis de la corporació amb 12 hores d'antelació al començament d'aquestes, si es tracta del mateix exercici, o de 24 si es tracta d'un de nou. En qualsevol cas, des de la conclusió d'un exercici fins el començament del següent no han de transcórrer menys de 72 hores ni més de 45 dies naturals.  
Setena. Ordre d'intervenció dels aspirants. Identificació  
Els aspirants seran convocats per a cada exercici en crida única. La no-presentació d'un aspirant a qualsevol dels exercicis obligatoris, en el moment de ser cridat, determinarà automàticament el decaïment del dret a participar en el mateix exercici i en els successius, i quedarà exclòs, en conseqüència, del procediment selectiu. Es podran examinar els aspirants afectats per aquestes circumstàncies, sempre que no haja acabat la prova corresponent o si ha acabat, quan no es dificulte el desenvolupament de la convocatòria, amb perjudici per a l'interés general o de tercers, en cas de força major degudament justificat i amb absoluta llibertat de criteri per part del tribunal.  
L'ordre d'intervenció dels aspirants en aquells exercicis que no puguen realitzar-se conjuntament serà alfabètic, i començarà per l'aspirant el primer cognom del qual comence per la lletra B insaculada, d'acord amb el resultat del sorteig públic realitzat a l'efecte.  
El tribunal podrà demanar en qualsevol moment als aspirants que acrediten la identitat, per a la qual cosa caldrà de vagen provistos del document nacional d'identitat.  
Vuitena. Llista d'aprovats  
Acabades les proves selectives, el tribunal farà pública la llista d'aspirants aprovats, si n'hi ha, per ordre de puntuació, i l'elevarà a l'òrgan competent; així mateix remetrà l'acta de l'última sessió i no podrà declarar que ha superat aquest procediment selectiu un nombre d'aspirants superior al de places convocades.  
Novena. Presentació de documents  
Els aspirants proposats pel tribunal hauran d'aportar davant la corporació, en el termini de 20 dies hàbils des que es publique la llista d'aspirants aprovats, els documents acreditatius de les condicions de capacitat i els requisits exigits en la norma tercera de la present convocatòria.  
Els aspirants que tinguen la condició de funcionari de carrera quedaran exempts de justificar documentalment les condicions generals a què es refereix la base tercera, que ja hagen sigut provades per a obtindre l'anterior nomenament. En qualsevol cas, hauran de presentar l'original o la fotocòpia compulsada del nomenament com a funcionari de carrera i el títol acadèmic exigit.  
Els qui dins del termini indicat, i excepte casos de força major, no presenten la documentació o de l'examen d'aquesta es dedueix que manquen d'algun dels requisits exigits, no podran ser nomenats funcionaris; açò comportarà la invalidesa de l'actuació d'aquests aspirants i la nul·litat subsegüent dels actes del tribunal en relació a aquests, sense perjudici de la responsabilitat en què hagen pogut incórrer per falsedat en la instància.  
En el supòsit que l'aspirant fóra exclòs per la no-presentació o falsedat en la documentació, el tribunal podrà proposar addicionalment la inclusió, en el mateix nombre d'exclosos, d'aquells que havent superat les proves estiguen fora pel límit establit en la norma primera.  
Els qui superen les proves selectives hauran d'acreditar els seus coneixements de valencià mitjançant la presentació dels certificats, diplomes o títols que hagen sigut homologats per la Generalitat Valenciana o, si escau, mitjançant la realització d'un exercici específic a aquest efecte. Els qui no puguen acreditar els dits coneixements hauran de comprometre's a la realització dels cursos de perfeccionament que siguen organitzats amb aquesta finalitat.  
D'acord amb el que disposen els articles 177 i concordants del Reial Decret Legislatiu 781/1986, de 18 d'abril, en relació amb la Llei 7/1985, de 2 d'abril, la Llei Orgànica 7/1985, d'1 de juliol, el Reial Decret 1.099/1986, de 29 de maig (BOE de 12 de juny) i el Reial Decret 155/1996, en cas que un aspirant siga estranger, nacional d'algun dels estats que no són membres de la Unió Europea, on s'ha fet efectiva la lliure circulació de treballadors, el contracte que es realitze serà de duració indefinida, condicionat en la seua formalització i continuïtat a l'obtenció i renovació del permís de treball i altres autoritzacions.  
En el termini de presentació de documents, aquest aspirant estranger haurà d'aportar específicament:  
- Els títols o diplomes exigits i acreditar haver obtingut la convalidació o homologació d'aquests.  
- Fotocopia compulsada del passaport en vigor.  
- Fotocopia compulsada, si escau, del permís de treball en vigor.  
Deu. Formalització del contracte  
Una vegada complits els requisits precedents, es formalitzarà el contracte dels aspirants proposats, en el termini de 30 dies, a comptar des de l'endemà de la notificació de l'acord que aprove la seua contractació. Fins que es formalitzen els contractes i els aspirants proposats s'incorporen als llocs de treball corresponents, aquests no tindran dret a cap percepció econòmica.  
Transcorregut el període de prova establit legalment, el personal que el supere satisfactòriament adquirirà la condició de personal laboral fix.  
Onze. Incidències  
El tribunal queda autoritzat per a resoldre els dubtes que es presenten i prendre els acords necessaris per al bon ordre del procés selectiu en tot allò que no estableixen aquestes bases.  
Dotze. Normativa i recursos  
1. La convocatòria es regirà, en allò que no estableixen aquestes bases, per la normativa bàsica estatal sobre la funció pública, continguda en la Llei 30/1984, de 2 d'agost, modificada per la Llei 22/1993, de 29 de desembre, el Text Refós aprovat pel Reial Decret Legislatiu 781/1986, de 18 d'abril, el Reial Decret 896/1991, de 7 de juny, com també per la normativa autonòmica valenciana sobre la funció pública, Text Refós de 26 de març de 1991; Decret 69/1986, de 2 de juny i altres normes reglamentàries.  
2. Contra aquestes bases, l'acord aprovatori de les quals és definitiu en la via administrativa, els interessats legitimats poden interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptats des de l'endemà de la publicació de l'extracte d'aquestes en el Boletín Oficial del Estado. Prèviament a la interposició del dit recurs, caldrà comunicar aquesta a l'òrgan administratiu municipal autor de l'acte, segons estableix l'article 110.3 de la Llei de Règim Jurídic de les Administracions Públiques i del Procediment Administratiu Comú. Tot això sense perjudici de poder interposar qualsevol altre recurs o acció escaient.  
3. Contra els actes administratius definitius que es deriven de les bases, els interessats poden interposar els oportuns recursos, en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció Contenciosa Administrativa de 1956.  
4. Si es presentara alguna al·legació, suggeriment, reclamació o petició de revisió per escrit sobre la puntuació atorgada pel tribunal o una altra circumstància relativa al desenvolupament de les proves, durant els cinc dies següents a la publicació de les puntuacions de cada prova o exercici, el tribunal decidirà sobre aquestes en la següent sessió i ho indicarà en la corresponent acta, tot això sense perjudici del que estableix aquesta base dotze pel que fa a la interposició de recursos, que es regirà per les normes generals sobre procediment i règim jurídic de les administracions públiques.  
Tretze. Publicació  
Aquestes bases es publicaran en el Butlletí Oficial de la Província i en el Diari Oficial de la Generalitat Valenciana i l'anunci de la convocatòria en extracte en el Boletín Oficial del Estado.  
Normes específiques  
Primera. Qualificació dels exercicis  
Cadascun dels exercicis que figuren en el corresponent annex es qualificarà fins un màxim de 10 punts; quedaran eliminats els aspirants que no aconseguisquen un mínim de 5 punts en cadascun d'aquests.  
El tribunal qualificador queda facultat per a determinar el nivell mínim exigit per a l'obtenció de les dites qualificacions, d'acord amb el sistema de valoració que s'adopte en cada prova.  
Segona. Qualificació definitiva  
La qualificació definitiva dels aspirants que hagen superat els exercicis estarà determinada per la suma de les qualificacions parcials. En el supòsit de puntuacions iguals, els empats es resoldran tenint en compte la major puntuació obtinguda en l'últim exercici; en cas de persistir l'empat, es considerarà la puntuació del segon exercici i si encara persistira l'empat, aquest es resoldrà mitjançant un sorteig.  
ANNEX I  
Primer exercici. De caràcter obligatori i eliminatori.  
Consistirà a contestar per escrit un qüestionari de 75 preguntes, tipus test, relacionades amb els temes que figuren en l'annex II de les bases d'aquesta convocatòria.  
El tribunal determinarà el temps de duració de l'exercici i la penalització de les errades immediatament abans de començar la prova, en funció de la dificultat d'aquesta.  
Segon exercici. De caràcter obligatori i eliminatori.  
Consistirà en la realització d'una o de diverses proves pràctiques, que determinarà el tribunal immediatament abans de la realització de l'exercici, relacionades amb les funcions pròpies dels llocs reservats a la subescala i categoria que es convoca i amb les matèries incloses en el programa que figura en l'annex II. El tribunal determinarà el temps de duració de la prova o proves, en funció de la dificultat que representen.  
Tercer exercici. De caràcter obligatori i eliminatori.  
Consistirà a desenvolupar, per escrit, durant un període màxim de 2 hores, un tema de caràcter general determinat pel tribunal immediatament abans de començar l'exercici, d'entre dos o més propostes, relacionat amb el programa que figura com a annex II d'aquesta convocatòria, encara que no es corresponga amb un epígraf concret d'aquest; els aspirants tindran àmplia llibertat pel que fa a la forma d'exposició de la prova.  
En l'exercici es valoraran la formació general, els coneixements específics sobre la matèria, la claredat i l'ordre d'idees, la facilitat d'exposició escrita, l'aportació personal de l'aspirant i la capacitat de síntesi d'aquest.  
ANNEX II  
Tema 1. La Constitució espanyola de 1978. Principis generals. Drets i deures fonamentals dels espanyols. El Defensor del Poble.  
Tema 2. La Corona. Les Corts Generals.  
Tema 3. El govern i l'administració. El poder judicial.  
Tema 4. Organització territorial de l'estat. Els estatuts d'autonomia. Especial referència a l'Estatut d'Autonomia de la Comunitat Valenciana: principis generals i organització.  
Tema 5. Fonts del dret públic. La llei: classes. El reglament: classes. Altres fonts del dret administratiu.  
Tema 6. Principis generals del procediment administratiu. Normes reguladores. Els recursos administratius. Classes: recurs ordinari, recurs de revisió. El recurs contenciós administratiu.  
Tema 7. Règim local espanyol. Principis constitucionals. La província en el règim local. Organització provincial. Competències.  
Tema 8. El municipi. El terme municipal. La població. L'empadronament. Consideració especial del veí. Informació i participació ciutadana. Organització municipal. Competències.  
Tema 9. Personal al servei de l'administració local. La funció pública local i l'organització d'aquesta. Drets i deures dels funcionaris públics locals. Incompatibilitats. Règim disciplinari.  
Tema 10. Principis generals i classes de contractes administratius en l'esfera local. La selecció del contractista. Drets i deures del contractista i de l'administració.  
Tema 11. Les formes d'activitat de les entitats locals. La intervenció administrativa en l'activitat privada. El servei públic en l'esfera local.  
Tema 12. Hisendes locals. Classificació dels ingressos.  
Tema 13. Generació de l'energia elèctrica. Generalitats. Fonts d'energia. Centrals elèctriques. Tipologia. Constitució bàsica. Serveis auxiliars. Diagrames de càrrega. Interconnexió de centrals.  
Tema 14. Transformació d'energia elèctrica. Generalitats. Subestacions elèctriques. Telecomandament de subestacions. Centres de transformació: tipus i constitució bàsica.  
Tema 15. Transport i distribució de l'energia elèctrica. Generalitats. Línies elèctriques d'alta tensió. Configuracions. Càlcul mecànic i elèctric. Reglament de línies aèries d'alta tensió. Distribució d'energia elèctrica. Configuracions. Línies elèctriques en baixa tensió. Tipus. Càlcul dels conductors. Reglament electrotècnic per a baixa tensió.  
Tema 16. Instal·lacions elèctriques en baixa tensió. Instal·lacions interiors. Instal·lacions de comptadors. Embrancaments. Instal·lacions de connexió a terra. Instal·lacions de correcció de potència reactiva. Instal·lacions especials. Disseny d'instal·lacions assistit per ordinador. Reglamentació.  
Tema 17. Aparellatge elèctric. Generalitats. Classificació dels aparells. Aparells de comandament i maniobra (seccionadors, contactors de comandament i auxiliars, relés). Aparells de protecció (interruptor automàtic, diferencial, relés de protecció, fusibles, altres aparells de protecció). Aparells de protecció electrònics.  
Tema 18. Assajos, verificacions i mesures elèctriques. Generalitats. Sistemes i mètodes de mesurament. Aparells de mesurament: tipologia. Assajos en materials elèctrics. Assajos en aparells i instal·lacions. Assajos en màquines elèctriques. Normativa i reglamentació.  
Tema 19. Compensació industrial del factor de potència. Necessitat de la compensació. Compensador síncron. Bateries de condensadors. Tècniques de compensació industrials. Compensació global i localitzada. Compensació escalonada i contínua.  
Tema 20. Màquines elèctriques (I). Màquines estàtiques. Fonament. Plaques de característiques i identificació dels borns. Transformadors monofàsics. Transformadors trifàsics. Acoblaments de transformadors. Autotransformadors monofàsics i trifàsics. Transformadors de mesurament i de protecció. Manteniment de les màquines estàtiques.  
Tema 21. Màquines elèctriques (II). Màquines dinàmiques de CC. Principis de la conversió mecanoelèctrica. Màquines de CC: tipologia i modes de funcionament. Aplicacions dels motors de CC.  
Tema 22. Màquines elèctriques (III). Màquines dinàmiques de CA. Classificació. Màquines de CA síncrones: alternadors i motors. Màquines de CA asíncrones: generadors i motors. Motors síncrons monofàsics. Motors lineals. Manteniment de les màquines dinàmiques. Plaques de característiques i connexions de borns. Mètodes d'arrancament de motors.  
Tema 23. Regulació de motors elèctrics. Tècniques tradicionals i equips de regulació electrònics. Conceptes generals. Regulació de motors de CC. Regulació de motors de CA asíncrons. Motors síncrons autopilotats.  
Tema 24. Instal·lacions d'enllumenat. Principis de luminotècnica. Enllumenat d'interiors. Enllumenat públic. Enllumenat d'àrees. Instal·lacions industrials. Altres instal·lacions d'enllumenat. Disseny d'instal·lacions d'enllumenat. Disseny d'instal·lacions d'enllumenat assistit per ordinador.  
Tema 25. La indústria electrònica (I). Tecnologia dels components. Components lineals. Components semiconductors i circuits integrats: tecnologies de fabricació. Disseny tèrmic de components semiconductors. Implementació de circuits. Circuits impresos.  
Tema 26. La indústria electrònica (II). Equips rectificadors. Convertidors CA/CC: rectificadors. Tipus de rectificadors. Monofàsics i trifàsics. Rectificadors no controlats i controlats.  
Tema 27. La indústria electrònica (III). Altres convertidors. Convertidors CC/CA: inversors. Convertidors CA/CA: reguladors de CA, interruptors estàtics de CA i cicloconvertidors. Convertidors de CC/CC: choppers, interruptors estàtics de CC.  
Tema 28. La indústria electrònica (IV). Fonts d'alimentació. Aplicacions dels convertidors. Fonts d'alimentació: regulades i commutades. Reguladors integrats. Fonts d'alimentació ininterrompudes (SAI).  
Tema 29. La indústria electrònica (V). Sensors i equips de mesurament. Sensors i transductors. Constitucions bàsiques dels sensors i aplicacions. Tipus de transductors i mode de funcionament. Mesuradors electrònics: analògics i digitals. Aplicacions dels aparells de mesurament electrònics.  
Tema 30. La indústria electrònica (VI). Electrònica de consum. L'electrònica de consum. Aparells electrodomèstics. Aparells d'àudio i de vídeo. Equips informàtics. Altres aplicacions.  
Tema 31. Automatització de processos industrials. Conceptes generals. Tècniques de disseny i compensació. Atomatismes industrials: tècniques d'implementació. Autòmates programables. Sistemes discrets de control.  
Tema 32. El sector informàtic (I). Informàtica bàsica. Maquinari: microprocessadors, memòries, interfícies, programari. Llenguatges de programació. Programació de microprocessadors. Realització de programes. Diagrames de flux. Llenguatge acoblador. Programes acobladors. Simuladors.  
Tema 33. El sector informàtic (II). Informàtica industrial. Generalitats. Sistemes operatius multiusuari. Comunicacions: síncrones i asíncrones. Xarxes locals (LAN's). Control de processos industrials mitjançant ordinador. Domòtica.  
Tema 34. El sector informàtic (III). Informàtica de consum. Generalitats. Ordinadors personals: estructura i característiques. Perifèrics: mòdems, impressores, escàners, CD-ROM, altres perifèrics. Programari: de llenguatges, d'aplicacions, paquets integrats. Ofimàtica.  
Tema 35. Processos mecànics. Generalitats. Fundició. Conformació per deformació plàstica. Conformació per soldadura. Conformació per arrancament de llimadures. Processos de mecanització: tornejament, fresatge, mecanització.  
Tema 36. Màquines ferramentes. Automatització de màquines. Control numèric. Control de màquines ferramentes. Programació: operacions.  
Tema 37. El sector de la construcció de la maquinària. La màquina: concepte i paràmetres de la delimiten. Elements de màquines. Criteris de disseny. Sistemes generals de les màquines: regulació, generació de potència i lubricació. Disseny de màquines assistit per ordinador.  
Tema 38. Robòtica. Anàlisi de mecanismes. Cinemàtica de robots. Moviment instantani de robots. Anàlisi de forces. Dinàmica de robots.  
Tema 39. Estructures metàl·liques industrials. Conceptes bàsics. Estudi estàtic. Criteris de ruptura. Tracció i compressió. Flexió. Vigues i pòrtics hiperestàtics. Vinclament. Torsió. Perfils normalitzats. Normativa. Disseny d'estructures assistit per ordinador.  
Tema 40. Soldadura. Generalitats. Soldadura oxiacetilènica i oxitall. Soldadura elèctrica. Soldabilitat. Càlcul d'unions.  
Tema 41. Mesures i assajos en enginyeria mecànica. Concepte i àmbit de la metrologia. Errades en el mesurament. Estadística aplicada al mesurament. Instruments de mesurament: qualitats i tipologia. Ajustament i toleràncies. Mesures de formes. Microgeometria. Assajos: destructius i n destructius.  
Tema 42. El sector metal·lúrgic (I). Metal·lúrgia estructural. Generalitats. Deformació plàstica. Corrossió. Fractura en els metalls. El tremp. El reveniment. Tractaments isotèrmics. La recuita. Acers i fundicions. Aliatges de coure i d'alumini. Altres aliatges.  
Tema 43. El sector metal·lúrgic (II). Operacions bàsiques. Estudi dels minerals. Trituració. Combustió. Tostació. Processos hidrometal·lúrgics. Afinament de metalls. Electròlisi. Processos de conformació. Estrusió, embutició. Forja.  
Tema 44. El sector metal·lúrgic (III). Metal·lúrgia no fèrria. Aliatges de coure: tractaments tèrmics. Aliatges d'alumini: tractaments tèrmics. Aliatges de magnesi. Aliatges de titani. Aliatges de níquel. Aliatges de cobalt. Aliatges de zinc. Aliatges de plom. Altres aliatges. Aplicacions dels aliatges.  
Tema 45. La indústria siderúrgica. Minerals de ferro. Carbons i coc. Alts forns. Tipus. Producció d'acer. Processos siderúrgics. Productes siderúrgics industrials.  
Tema 46. Màquines tèrmiques i hidràuliques. Conceptes bàsics. Màquines tèrmiques: tipologia. Motors d'espurna. Motors de comprensió. Màquines de combustió externa. Turbomotors de combustió interna. Propulsors. Compressors. Motors hidràulics. Transmissions hidràuliques.  
Tema 47. La indústria de l'aigua. Hidrostàtica. Hidrodinàmica. Foronomia. Conduccions d'aigua. Tractament d'aigües.  
Tema 48. La indústria química (I). Química orgànica. Matèries primes orgàniques. Oleïnes. Acetilé. Productes de monòxid de carboni i de l'hidrogen. Oxidació d'hidrocarburs. Intermedis cíclics. Polímers   
Tema 49. La indústria química (II). Operacions bàsiques. Generalitats. Transport de fluïds. Evaporació. Destil·lació. Fumificació i condicionament d'aire. Dessecació. Absorció de gasos. Filtració. Desintegració mecànica. Separació per mides: fenòmens superficials. Aparells de reacció.  
Tema 50. La indústria (III). Processos químics inorgànics. Aprofitament integral de l'aire, producció de clor i sosa. Producció d'hidrogen. Àcid clorhídric industrial, producció d'àcid sulfúric. Fixació industrial del nitrogen. Àlcalis industrials. Regulació de processos químics.  
Tema 51. La indústria química (IV). Anàlisis químiques. Introducció. Anàlisi volumètrica. Anàlisi gravimètrica. Tècniques de separació. Mètodes electroanalítics. Mètodes òptics.  
Tema 52. La contaminació industrial. Generalitats. Contaminació atmosfèrica. Fums i gasos. Contaminació de l'ambient: residus. Contaminació acústica. Normativa i reglamentació.  
Tema 53. La seguretat industrial. Seguretat en el treball. Protecció contra contactes elèctrics. Protecció contra incendis. Altres tipus de protecció. Reglaments sobre seguretat en el treball. Higiene en el treball.  
Tema 54. El projecte industrial (I). Documents. Documents del projecte. Presentació. Memòria i annexos. Plànols. Plec de condicions. Pressupostos.  
Tema 55. El projecte industrial (II). Normativa i reglamentació. Llicència d'obertura. Ordenances municipals. Reglament d'Activitats Molestes, Nocives, Insalubres i Perilloses. Altres normes i reglaments.  
Tema 56. El projecte industrial (III). El disseny industrial. El disseny. L'estètica en el disseny. Biònica i ergonomia.  
Tema 57. Logística industrial. Generalitats. Tècniques de previsió. Gestió d'estocs. Planificació de necessitats. Emmagatzematge i manteniment. Optimització de processos. Gestió i planificació d'operacions i de projectes tecnològics.  
Tema 58. El control de qualitat. Introducció. Inspecció. Mesura de qualitat. Gràfics de gestió i de Pareto. Taules de mostreig. Gràfics de control per atributs i per variables. Taules Milstd. Diagrames causa-efecte. Auditoria de la qualitat. Gestió de la qualitat.  
Tema 59. L'empresa (I). Organització. L'estructura. Autoritat en les relacions. Gestió de recursos humans. La direcció. El staff de direcció.  
Tena 60. L'empresa (II). Legislació. Introducció al dret. El dret penal. El dret administratiu. El dret mercantil. El dret civil.  
Tema 61. Semàfors. Concepte, parts i elements. Situació en la via i criteris que decideixen la seua instal·lació. Coordinació semafòrica. Diagrames ET. Procediments per a l'obtenció d'ones verdes amb velocitat uniforme.  
Tema 62. Reguladors. Definició. Tipus. Comparació. Detectors. Definició. Tipus. Característiques. Diferències.  
Tema 63. Ordenació de la circulació. Objectius, mesures a adoptar, control automàtic. Programació d'un regulador semafòric. Paràmetres que hi intervenen.  
València, 12 de juny de 1997.- El secretari general, p. d., el secretari adjunt: Manuel J. Domingo Zaballos.